b'\n_START_ARTICLE_\nMilan Oro\xc5\xbeen Adami\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nAdami\xc4\x8d je leta 1971 diplomiral na ljubljanski Filozofski fakulteti in prav tam 1994 tudi doktoriral. Sprva je bil projektant na Ljubljanskem urbanisti\xc4\x8dnem zavodu, leta 1974 pa se je zaposlil kot raziskovalec na Geografskem in\xc5\xa1titutu Antona Melika ZRC SAZU, 1999 vi\xc5\xa1ji znanstveni sodelavec, leta 2004 je postal znanstveni svetnik; od 2001 je bil docent za regionalno geografijo na ljubljanski Fakulteti za dru\xc5\xbebene vede in Univerzi na Primorskem, kjer je pridobil naziv izrednega profesorja. Kot raziskovalec se posve\xc4\x8da prou\xc4\x8devanju naravnih in ekolo\xc5\xa1kih nesre\xc4\x8d, poplavam, varstvu okolja in regionalnim zna\xc4\x8dilnostim. Aktivno se je anga\xc5\xbeiral tudi v politiki (stranka SDS) in bil v letih 2005-09 veleposlanik Republike Slovenije na Hrva\xc5\xa1kem (v Zagrebu).'